2003E0495 — LV — 23.07.2014 — 008.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES KOPĒJĀ NOSTĀJA 2003/495/CFSP

(2003. gada 7. jūlijs),

kas attiecas uz Irāku un ar ko atceļ Kopējās nostājas 96/741/CFSP un 2002/599/CFSP







EIROPAS SAVIENĪBAS PADOME, ņemot vērā Līgumu par Eiropas Savienību, un jo īpaši tā 15. pantu, tā kā: (1) Apvienoto Nāciju Organizācijas Drošības padome 2003. gada 22. maijā pieņēma 1483. rezolūciju (2003), ar ko atcēla visus aizliegumus, kuri attiecībā uz tirdzniecību ar Irāku un Irākas apgādi ar finanšu un ekonomiskiem resursiem ir noteikti ar Drošības padomes 661. rezolūciju (1999) un turpmākām attiecīgajām rezolūcijām, tajā skaitā, 778. rezolūciju (1992), izņemot aizliegumus attiecībā uz to ieroču un ar tiem saistīto materiālu pārdošanu vai piegādi Irākai, kuri nav vajadzīgi Amerikas Savienotajām Valstīm un Lielbritānijas un Ziemeļīrijas Apvienotajai Karalistei kā okupētājspēkiem, kas pakļauti vienotajai pavēlniecībai (še turpmāk “pārvalde”), un ar ko ieviesa jaunus pasākumus. (2) Padome atzinīgi novērtē Drošības padomes lēmumu atcelt sankcijas pret Irāku. (3) Padome atzinīgi novērtē 1483. rezolūcijā (2003) noteiktās Drošības padomes un pārvaldes saistības palīdzēt atjaunot Irāku un atbalstīt Irākas tautu virzībā uz starptautiski atzītas, pilnvarotas valdības izveidi. (4) Tālab jāatceļ Padomes Kopējās nostājas 96/741/CFSP ( 1 ) un 2002/599/CFSP ( 2 ). (5) Lai īstenotu konkrētus pasākumus, vajadzīga Kopienas rīcība, tā kā: IR PIEŅĒMUSI ŠO KOPĒJO NOSTĀJU.







▼M2

1. pants

1. Dalībvalstu pilsoņiem vai no dalībvalstu teritorijām, vai izmantojot to karoga kuģus vai gaisa kuģus, ir aizliegts veikt ieroču un ar tiem saistīto visa veida materiālu, tostarp ieroču un munīcijas, militāro transportlīdzekļu un aprīkojuma, paramilitāro spēku aprīkojuma un rezerves daļu, pārdošanu, piegādi vai nodošanu Irākai vai to eksportu uz Irāku, neatkarīgi no tā, vai šīm darbībām ir izcelsme dalībvalstu teritorijā.

2. Neskarot aizliegumus dalībvalstīm vai to pienākumus attiecībā uz priekšmetiem, kas noteikti 1991. gada 3. aprīļa ANODPR 687 (1991) 8. un 12. punktā, vai uz darbībām, kas aprakstītas 1991. gada 15. augusta ANODPR (1991) 3. punkta f) apakšpunktā, 1. punkts neattiecas uz to ieroču un ar tiem saistīto materiālu pārdošanu, piegādi, nodošanu vai eksportu, kas vajadzīgi Irākas valdībai vai daudznacionālajiem spēkiem, kuri izveidoti ar ANODPR 1511 (2003), lai pildītu ANODPR 1546 (2004) uzdevumus.

3. Lai pārdotu, piegādātu, vai nodotu Irākai vai uz Irāku eksportētu 2. punktā minētos ieročus un ar tiem saistītos materiālus, vajadzīga atļauja, ko piešķir dalībvalstu kompetentās iestādes.

▼M7

2. pants

Visus līdzekļus vai citus finanšu aktīvus vai ekonomiskos resursus:

a) kas piederējuši iepriekšējai Irākas valdībai vai tās valsts struktūrām, sabiedrībām vai resoriem, kuri 2003. gadā 22. maijā atradās ārpus Irākas, ko konstatējusi komiteja, kura izveidota saskaņā ar Drošības padomes Rezolūciju Nr. 661 (1990); vai

b) kas ir izvesti no Irākas vai ko ieguvis Sadams Huseins vai citas iepriekšējā Irākas režīma augstākās amatpersonas un to tuvākie ģimenes locekļi, tostarp vienības, kas ir to īpašumā vai ko tieši vai netieši kontrolē tās vai personas, kuras rīkojas to vārdā vai to vadībā, ko konstatējusi komiteja, kura izveidota saskaņā ar Drošības padomes Rezolūciju Nr. 661 (1990),

nekavējoties iesaldē, un, ja vien uz šiem līdzekļiem vai citiem finanšu aktīviem vai saimnieciskajiem resursiem pašiem par sevi neattiecas iepriekšējs tiesas, administratīvs vai šķīrējtiesas nodibināts apgrūtinājums vai pieņemts spriedums, kuru gadījumā tos var izmantot, lai apmierinātu šādu apgrūtinājumu vai spriedumu, dalībvalstis tūlīt liek tos pārvest uz Irākas Attīstības fonda funkcijas pārņemošajām struktūrām, kuras Irākas valdība izveido saskaņā ar nosacījumiem, kas noteikti Drošības padomes Rezolūcijā Nr. 1483 (2003) un Rezolūcijā Nr. 1956 (2010).

▼M8

2.a pants

Tiek liegta tieša vai netieša pieeja līdzekļiem vai saimnieciskiem resursiem 2. panta b) punktā minētajām fiziskajām vai juridiskajām personām, vienībām vai struktūrām vai to labā.

Izņēmumus var pieļaut gadījumos, ja līdzekļi un saimnieciskie resursi ir:

a) vajadzīgi, lai segtu 2. panta b) punktā minēto personu un viņu apgādībā esošo ģimenes locekļu pamatvajadzības, tostarp maksājumus par pārtikas produktiem, īri vai hipotēku, zālēm un ārstniecisko palīdzību, nodokļu, apdrošināšanas prēmiju un komunālo pakalpojumu maksājumus;

b) paredzēti vienīgi saprātīgai samaksai par kvalificētu darbu un atlīdzībai par izdevumiem, kas saistīti ar juridiskiem pakalpojumiem;

c) paredzēti vienīgi, lai samaksātu maksas vai izdarītu samaksu par pakalpojumiem, kas saistīti ar iesaldēto līdzekļu un saimniecisko resursu ikdienas turēšanu vai pārvaldību; vai

d) vajadzīgi ārkārtas izdevumiem, ar noteikumu, ka attiecīgā kompetentā iestāde vismaz divas nedēļas pirms atļaujas piešķiršanas ir paziņojusi pārējo dalībvalstu kompetentajām iestādēm un Komisijai iemeslus, kādēļ tā uzskata, ka būtu jāpiešķir īpaša atļauja.

▼B

3. pants

Visus vajadzīgos pasākumus veic, lai sekmētu to, ka Irākas institūcijām tiek droši atdotas kultūras vērtības un citi arheoloģiskas, vēsturiskas, kultūras, retas zinātniskas un reliģiskas nozīmes priekšmeti, kas nelegāli izvesti no Irākas Nacionālā muzeja, Nacionālās bibliotēkas vai citām vietām Irākā pēc Drošības padomes 661. rezolūcijas (1990) pieņemšanas, to skaitā nosakot aizliegumu tirgoties ar šādiem priekšmetiem un priekšmetiem, attiecībā uz kuriem pastāv pamatotas aizdomas par to, ka tie ir nelegāli izvesti, vai pārvest tos.

▼M3

4. pants

Visus ieņēmumus no visas Irākas naftas, naftas produktu un dabas gāzes eksporta pārdošanas no 2003. gada 22. maija nogulda Irākas Attīstības fondā saskaņā ar nosacījumiem, kas izklāstīti ANODP Rezolūcijā 1483 (2003).

▼B

5. pants

1. Irākas izcelsmes naftu, naftas produktus un dabas gāzi nevar skart tiesvedība pret tiem līdz brīdim, kad īpašumtiesības pāriet pie sākotnējā pircēja, un uz minēto produkciju nevar attiekties nekāda veida arests, konfiskācija vai citu pasākumu izpilde.

2. Vienādas privilēģijas un imunitāte tām, kas ir Apvienoto Nāciju Organizācijai, ir

a) ienākumiem un saistībām, kas izriet no 1. punktā minētās produkcijas pārdošanas;

b) Irākas Attīstības fondam;

c) līdzekļiem, citiem finanšu aktīviem vai ekonomiskiem resursiem, kas jāpārved uz Irākas Attīstības fondu saskaņā ar 2. pantu.

3. Privilēģijas un imunitāte, kas minētas 2. punkta a) apakšpunktā, neattiecas uz tiesvedību, kuras gaitā šādi ienākumi un saistības jāizmanto, lai izpildītu pienākumus attiecībā uz kaitējumu, kāds novērtēts saistībā ar ekoloģiskām avārijām, kas rodas pēc 2003. gada 22. maija, to skaitā saistībā ar naftas noplūdi.

▼M3

4. Privilēģijas un imunitāte, kas minētas 1. punktā, 2. punkta a) un b) apakšpunktā, neattiecas uz jebkādu galīgo spriedumu, kas izriet no līgumiskām saistībām, kuras Irāka uzņēmusies pēc 2004. gada 30. jūnija.

▼B

6. pants

Ar šo atceļ Padomes Kopējās nostājas 96/741/CFSP un 2002/599/CFSP.

7. pants

Šī kopējā nostāja stājas spēkā tās pieņemšanas dienā. To piemēro no 2003. gada 22. maija.

▼M6

Šīs kopējās nostājas 4. un 5. pantu piemēro līdz 2011. gada 30. jūnijam.

▼B

8. pants

Šo kopējo nostāju publicē Eiropas Savienības Oficiālajā Vēstnesī.